
Z A P I S N I K
53. sjednice Vijeća Gradske četvrti Gornja Dubrava, održane 20. siječnja 2021. 
u Područnom  uredu Gradske uprave Dubrava, Dubrava 49, dvorana „AB“  
s početkom u 17,30


NAZOČNI ČLANOVI VIJEĆA:
1. JOSIP BANDUR
1. FRANJO JEDNOBRKOVIĆ
1. DAVOR GABUD
1. NEDA KOVAČEVIĆ
1. MIROSLAV KOŽUL
1. DARKO MAJPRUZ
1. ANDREJA MARCETIĆ
1. NEVEN MIKŠA
1. FRANJO NOVOSEL
1. DAMIR ONIŠKO
1. AVNI OSMANI
1. NADA MEDNOLUČANIN
1. ŽELJKO PASARIČEK
1. ROBERT BRLEG
1. ILIJA SLIŠKO
1. ROBERT TUKAČ
1. NINOSLAV VRANJEŠ
1. STEVO ŽIVČIĆ

ODSUTNI ČLANOVI VIJEĆA:
       1. IVAN VARAT

OSTALI NAZOČNI:
- Helena Duspara, dipl. iur. voditeljica Područnog odsjeka Gornja Dubrava
- Mislav Blaić, bacc. oec., viši stručni referent za rad tijela mjesne samouprave

Predsjednik utvrđuje prisutnost 18 od 19 članova Vijeća, što znači da Vijeće može pravovaljano odlučivati.

Predsjednik podsjeća članove Vijeća da su uz poziv primili zapisnik 52. sjednice. Pita ima li primjedbi na navedeni zapisnik. 

Budući se više nitko ne javlja za riječ, zapisnik 52. sjednice  jednoglasno je prihvaćen. 

Predsjednik predlaže dnevni red kao u pozivu uz tri dopunske točke.


 DOPUNA DNEVNOG REDA

1. Prijedlog zaključka o dodjeli nagrade Grada Zagreba
2. Prijedlog zaključka o davanju mišljenja o Prijedlogu Urbanističkog plana uređenja
Groblje Granešina
3. Davanje mišljenja sukladno članku 86. stavak 1. Statuta Grada Zagreba:
a) Izmjena Odluke o popisu pravnih osoba od posebnog interesa za Grad Zagreb
b) Statutarna odluka o izmjenama i dopunama Statuta Grada Zagreba
c) Produženje  provedbe Programa održivog razvoja poljoprivrede, šumarstva i ruralnog prostora Grada Zagreba 2016.-2020.
d) Sklapanje Ugovora o pružanju usluge organizirane izolacije/samoizolacije za studente



Predsjednik pita ima li primjedbi na dnevni red ili drugačijih prijedloga.

Budući da se nitko ne javlja za riječ, predsjednik daje na prihvaćanje predloženi dnevni red.

Vijeće jednoglasno donosi


DNEVNI RED

1. Prijedlog financijskog plana Gradske četvrti Gornja Dubrava za 2021.
2. Prijedlog programa održavanja komunalne infrastrukture na području Gradske četvrti Gornja Dubrava u 2021.
3. Prijedlog zaključka o stavljanju izvan snage Zaključka o uklanjanju uspornika prometa u Ulici svete Barbare
4. Prijedlog zaključka o dodjeli nagrade Grada Zagreba.
5. Prijedlog zaključka o davanju mišljenja o Prijedlogu Urbanističkog plana uređenja
Groblje Granešina
6. Davanje mišljenja sukladno članku 86. stavak 1. Statuta Grada Zagreba:
a) Izmjena Odluke o popisu pravnih osoba od posebnog interesa za Grad Zagreb
b) Statutarna odluka o izmjenama i dopunama Statuta Grada Zagreba
c) Produženje  provedbe Programa održivog razvoja poljoprivrede, šumarstva i ruralnog prostora Grada Zagreba 2016.-2020.
d) Sklapanje Ugovora o pružanju usluge organizirane izolacije/samoizolacije za studente
7. Pitanja, prijedlozi i obavijesti







Ad 1) Prijedlog financijskog plana Gradske četvrti Gornja Dubrava za 2021.
Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi


Financijski plan Gradske četvrti Gornja Dubrava u 2021.
(Zaključak se nalazi u privitku ovog zapisnika i njegov je sastavni dio)


Ad 2) Prijedlog programa održavanja komunalne infrastrukture na području Gradske četvrti Gornja Dubrava u 2021.
Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi

PROGRAM
održavanja komunalne infrastrukture
na području Gradske četvrti Gornja Dubrava u 2021.



	1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Gornja Dubrava (u daljnjem tekstu: Gradska četvrt), kojima se osigurava obavljanje komunalnih djelatnosti:
	- održavanja građevina javne odvodnje oborinskih voda,
	- održavanja čistoće javnih površina,
	- održavanja javnih zelenih površina,
	- redovitog održavanja nerazvrstanih cesta.

	2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2021. i Financijskom planu Gradske četvrti za 2021., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.

	3. Planirana sredstva za financiranje ovog programa u iznosu od ukupno 20.686.000,00 kuna raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	Održavanje građevina javne odvodnje oborinskih voda
	Vodoopskrba i odvodnja d.o.o.
	1.299.000,00

	3.2
	Održavanje čistoće javnih površina
	Zagrebački holding d.o.o., 
Podružnica Čistoća
	6.129.000,00

	3.3
	Održavanje javnih zelenih površina
	Zagrebački holding d.o.o., 
Podružnica Zrinjevac
	6.033.000,00

	3.4
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	7.225.000,00

	Ukupno
	20.686.000,00




	4. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.
	Ovaj program obuhvaća poslove i radove čišćenja i održavanja 4.390 vodolovnih grla te drugih građevina javne odvodnje oborinskh voda na području Gradske četvrti u 2021. godini.

	5. Pod održavanjem čistoće javnih površina, prema ovom programu podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.
	Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima, te uklanjanje sipine nakon obavljene zimske službe.
	Ovaj program obuhvaća poslove ručnog čišćenja ukupno 573.763 m², čišćenja 555.401 m²  velikom i 122.038 m²  malom čistilicom, pranja 519.332 m² autocisternom  te druge poslove čišćenja i pranja na području Gradske četvrti u 2021. godini. 

	6. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj program obuhvaća sve poslove održavanja ukupno 867.605 m² javnih zelenih površina na području Gradske četvrti u 2021. godini, osim poslova obuhvaćenih planovima malih komunalnih akcija mjesnih odbora.

	7. Redovito održavanje nerazvrstanih cesta u ovom programu podrazumijeva:
	7.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	7.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
 	
	Ovaj program obuhvaća sve poslove redovitog održavanja ukupno 1.096.416 m² nerazvrstanih cesta na području Gradske četvrti u 2021. godini, uključujući održavanje semaforskih uređaja na 33 lokacije, osim poslova obuhvaćenih planovima malih komunalnih akcija mjesnih odbora.
8. Gradska četvrt izvršavat će obveze održavanja građevina i uređaja javne namjene u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture. 
9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	10. Sredstva za provedbu ovog programa osiguravat će Gradski ured za mjesnu samoupravu za namjene određene Proračunom Grada Zagreba za 2021. i ovim programom, a prema načelima štednje i racionalnog korištenja sredstava.

	11. Ovaj će program biti objavljen u Službenom glasniku Grada Zagreba.



Ad 3) Prijedlog zaključka o stavljanju izvan snage Zaključka o uklanjanju uspornika prometa u Ulici svete Barbare

Predsjednik pojašnjava  prijedlog. Otvara raspravu.

U raspravi sudjeluju: Predsjednik, D. Gabud, D. Majpruz i I. Sliško

Budući da se nitko ne javlja za riječ, Vijeće većinom glasova /15 „za“, 2 „protiv“ i 1“suzdržan“/ donosi






Z A K L J U Č A K
 o stavljanju izvan snage Zaključka o uklanjanju
 uspornika prometa u Ulici svete Barbare 


Zaključak o uklanjanju uspornika prometa u Ulici svete Barbare, KLASA: 026-02/20-001/305, URBROJ: 251-06-11-5-20-17 donesen na 52. sjednici Vijeća Gradske četvrti Gornja Dubrava, 21. prosinca 2020. stavlja se izvan snage.




Ad 4) Prijedlog zaključka o dodjeli nagrade Grada Zagreba

Predsjednik pojašnjava  prijedlog. Otvara raspravu.

U raspravu sudjeluju: D. Majpruz, Ž. Pasariček, N. Vranješ, I. Sliško i predsjednik
I. Sliško predlaže Udrugu ratnih veterana 2.gardijske brigade Gromovi.

Budući da se nitko ne javlja za riječ, Vijeće na prijedlog predsjednika jednoglasno donosi

Z A K L J U Č A K
 o prijedlogu dodjele nagrade Grada Zagreba

I. Za dodjelu nagrade Grada Zagreba predlažu se sva Dobrovoljna vatrogasna društva na području Gradske četvrti Gornja Dubrava i Udruga ratnih veterana 2. gardijske brigade Gromovi, Zagreb, Dubrava 220.
 
II. Ovaj zaključak dostavlja se Gradskoj skupštini Grada Zagreba, Odboru za javna priznanja. 


Ad 5) Prijedlog zaključka o davanju mišljenja o Prijedlogu Urbanističkog plana uređenja
Groblje Granešina

Predsjednik pojašnjava  prijedlog. Otvara raspravu.

U raspravu sudjeluju: F. Jednobrković, Ž. Pasariček i predsjednik 

Budući da se nitko ne javlja za riječ, Vijeće na prijedlog predsjednika jednoglasno donosi

Z A K L J U Č A K
 o davanju mišljenja o Prijedlogu Urbanističkog plana uređenja
Groblje Granešina

I. Razmotren je prijedlog zaključka o Prijedlogu Urbanističkog plana uređenja Groblje Granešina.
 
II. Na temelju prethodno utvrđenog mišljenja Vijeća Mjesnog odbora Granešina daje se pozitivno mišljenje o navedenom.
 
III. Ovaj zaključak dostavlja se Gradskom uredu za strategijsko planiranje i razvoj grada.


Ad 6) Davanje mišljenja sukladno članku 86. stavak 1. Statuta Grada Zagreba

Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi
a) Izmjena Odluke o popisu pravnih osoba od posebnog interesa za Grad Zagreb

ZAKLJUČAK
o davanju mišljenja o izmjeni Odluke o popisu pravnih osoba od posebnog interesa za Grad Zagreb


I. Razmotrena je Odluka o popisu pravnih osoba od posebnog interesa za Grad Zagreba.

II. Daje se pozitivno mišljenje o navedenom.


b) Statutarna odluka o izmjenama i dopunama Statuta Grada Zagreba

ZAKLJUČAK
o davanju mišljenja o Statutarnoj odluci o izmjenama i dopunama 
Statuta Grada Zagreba


I. Razmotrena je Statutarna odluka o izmjenama i dopunama Statuta Grada Zagreba.

III. Daje se pozitivno mišljenje o navedenom.


c) Produženje  provedbe Programa održivog razvoja poljoprivrede, šumarstva i ruralnog prostora Grada Zagreba 2016.-2020.


ZAKLJUČAK
o davanju mišljenja o produženju  provedbe Programa održivog razvoja
poljoprivrede, šumarstva i ruralnog prostora Grada Zagreba 2016.-2020.


I. Razmotren je prijedlog zaključka o produženju  provedbe Programa održivog razvoja         poljoprivrede, šumarstva i ruralnog prostora Grada Zagreba 2016.-2020.
 
II.  Daje se pozitivno mišljenje o navedenom.



d) Sklapanje Ugovora o pružanju usluge organizirane izolacije/samoizolacije za studente

ZAKLJUČAK
o davanju mišljenja o sklapanju Ugovora o pružanju usluge organizirane izolacije/samoizolacije za studente


1. Razmotren je prijedlog zaključka o sklapanju Ugovora o pružanju usluge organizirane izolacije/samoizolacije za studente.

1. Daje se pozitivno mišljenje o navedenom.



Ad 7) Pitanja, prijedlozi i obavijesti
Predsjednik izvještava o aktualnostima i događanjima vezano za Gradsku četvrt Gornja Dubrava u proteklom razdoblju.



Dovršeno: 19,15 sati
Sastavio:                                                                                          Predsjednik
Mislav Blaić, bacc. oec.                                                         Vijeća Gradske četvrti
                                                                                         Gornja Dubrava

                                                                                           Damir Oniško



